CELEX: 62016CN0452
Language: sl
Date: 2016-08-16 00:00:00
Title: Zadeva C-452/16: Predlog za sprejetje predhodne odločbe, ki ga je vložilo Rechtbank Amsterdam (Nizozemska) 16. avgusta 2016 – Openbaar Ministerie/Krzysztof Marek Poltorak

17.10.2016   
            
            
               SL
            
            
               Uradni list Evropske unije
            
            
               C 383/7
            
         Predlog za sprejetje predhodne odločbe, ki ga je vložilo Rechtbank Amsterdam (Nizozemska) 16. avgusta 2016 – Openbaar Ministerie/Krzysztof Marek Poltorak
   (Zadeva C-452/16)
   (2016/C 383/09)
   Jezik postopka: nizozemščina
   
      Predložitveno sodišče
   
   Rechtbank Amsterdam
   
      Stranki v postopku v glavni stvari
   
   
      Tožilec: Openbaar Ministerie
   
      Obdolženec: Krzysztof Marek Poltorak
   
      Vprašanja za predhodno odločanje
   
   
               1.
            
            
               Ali sta izraza „pravosodni organ“ iz člena 6([1]) Okvirnega sklepa 2002/584/PNZ (1) in „sodna odločba“ iz člena 1(1) Okvirnega sklepa 2002/584/PNZ avtonomna pojma prava Unije?
            
         
               2.
            
            
               Če je odgovor na prvo vprašanje pritrdilen: na podlagi katerih meril je mogoče opredeliti, ali je organ odreditvene države članice tak „pravosodni organ“ in ali je zato evropski nalog za prijetje, ki ga je ta organ odredil, taka „sodna odločba“?
            
         
               3.
            
            
               Če je odgovor na prvo vprašanje pritrdilen: ali je švedska nacionalna policijska uprava zajeta s pojmom „pravosodni organ“ iz člena 6([1]) Okvirnega sklepa 2002/584/PNZ in ali je torej evropski nalog za prijetje, ki ga odredi ta organ, „sodna odločba“ iz člena 1(1) Okvirnega sklepa 2002/584/PNZ?
            
         
               4.
            
            
               Če je odgovor na prvo vprašanje nikalen: ali je imenovanje nacionalnega policijskega organa, kot je nacionalna policijska uprava, za odreditveni pravosodni organ skladno s pravom Unije?
            
         
      (1)  Okvirni sklep sveta z dne 13. junija 2002 o evropskem nalogu za prijetje in postopkih predaje med državami članicami (UL, posebna izdaja v slovenščini, poglavje 19, zvezek 6, str. 34).